РАЙОННА ИЗБИРАТЕЛНА КОМИСИЯ

СТАРА ЗАГОРА

**П Р О Т О К О Л**

**№ 18**

гр. Стара Загора, 18.03.2021 г.

Днес, 18.03.2021 год. в 15:30 часа се проведе Заседание на РАЙОННА ИЗБИРАТЕЛНА КОМИСИЯ-Стара Загора, при следния

**ДНЕВЕН РЕД :**

1.Замяна на председатели, зам.-председатели, секретари и членове на СИК на територията на Община Стара Загора.

Докладва: Теодора Крумова

2. Регистрация на застъпници на кандидатска листа на ПП „Движение за права и свободи” в изборите за народни представители на 4 април 2021 г.

Докладва: Теодора Крумова

3. Преобразуване на СИК по чл.28 от Закон за мерките и действията по време на извънредното положение, обявено с решение на народното събрание от 13 март 2020 г. и за преодоляване на последиците в СИК по чл.90 от Изборния кодекс /ПСИК/ на територията на Община Павел баня, област Стара Загора за изборите за народни представители на 4 април 2021 г.

Докладва: Теодора Крумова

4. Разглеждане на постъпили жалби и сигнали.

Докладва: комисия по жалбите

5.Разни.

Към часа на откриване на заседанието присъстват:

1. Теодора Иванова Крумова-Председател
2. Кристина Петрова Хонгова – Зам. председател
3. Велина Димитрова Атанасова – Зам. председател
4. Междну Бехчет Халид – Секретар
5. Димо Пенев Димитров – Член
6. Тонка Иванова Тачева – Член
7. Надя Петрова Ралчева – Член
8. Боряна Костова Карамихова-Желева – Член
9. Нина Цветкова Савова-Кършакова – Член
10. Златина Минчева Йовчева – Член
11. Милка Николова Кърпачева – Член
12. Денчо Иванов Денев – Член
13. Захари Велчев Даскалов – Член
14. Петя Стойкова Александрова – Член
15. Севинч Ремзи Хамза – Член
16. Соня Пламенова Тодорова – Член
17. Десислава Атанасова Кънева - Член
18. Даниела Иванова Митева -Член

Присъстващите членове на РИК са 18. Налице е кворум и заседанието е редовно.

Заседанието е открито в 15:30 часа и председателствано от Теодора Крумова - Председател на комисията.

За да приемане на дневния ред е необходимо той да бъде гласуван. Съгласно изискванията всички решения, които се вземат от РИК се гласуват от членовете поименно.

Теодора Крумова - има ли други предложения по дневния ред.

Възражения-няма.

Дневният ред е приет, като „За” гласуват: Теодора Иванова Крумова; Кристина Петрова Хонгова; Велина Димитрова Атанасова; Междну Бехчет Халид; Димо Пенев Димитров; Тонка Иванова Тачева; Надя Петрова Ралчева; Боряна Костова Карамихова-Желева; Нина Цветкова Савова-Кършакова; Златина Минчева Йовчева; Милка Николова Кърпачева; Денчо Иванов Денев; Захари Велчев Даскалов; Петя Стойкова Александрова; Севинч Ремзи Хамза; Соня Пламенова Тодорова; Десислава Атанасова Кънева; Даниела Иванова Митева.

Преминава се към точка първа от дневния ред:

Проект на решение за замяна на председатели, зам.-председатели, секретари и членове на СИК на територията на Община Стара Загора.

**Р Е Ш Е Н И Е**

**№ 111 – НС**

гр. Стара Загора, 18.03.2021г.

**ОТНОСНО:** Замяна на председатели, зам.-председатели, секретари и членове на СИК на територията на Община Стара Загора.

Постъпили са предложения от Коалиция „БСП за България“ и ПП „Движение за права и свободи“ за промени в съставите на СИК на територията на община Стара Загора от квотата на Коалиция „БСП за България“ и ПП „Движение за права и свободи“, както и списъци на предложените промени на хартиен и на технически носител.

Предвид горното и на основание чл. 70, ал.4 във връзка с чл. 72, ал. 1, т. 4 от ИК и Решение № 45 – НС от 27.02.2021 г. на РИК Стара Загора, РИК Стара Загора

**Р Е Ш И :**

Приема предложенията, направени от Коалиция „БСП за България“ и ПП „Движение за права и свободи“ за промени в съставите на СИК на територията на община Стара Загора от квотата на Коалиция „БСП за България“ и ПП „Движение за права и свободи“.

Назначава предложените от Коалиция „БСП за България“ и ПП „Движение за права и свободи“ председатели, зам.-председатели, секретари и членове на СИК на територията на община Стара Загора.

Да се издадат удостоверения на новоназначените председатели, зам.-председатели, секретари и членове на СИК.

Да се анулират издадените удостоверения на председатели, зам.-председатели, секретари и членове на СИК, които са заменени.

Настоящото решение е обявено по реда на чл. 72, ал. 2 от Изборния кодекс и същото може да се обжалва в тридневен срок от обявяването му пред ЦИК.

Възражения-няма.

„За” гласуват: Теодора Иванова Крумова; Кристина Петрова Хонгова; Велина Димитрова Атанасова; Междну Бехчет Халид; Димо Пенев Димитров; Тонка Иванова Тачева; Надя Петрова Ралчева; Боряна Костова Карамихова-Желева; Нина Цветкова Савова-Кършакова; Златина Минчева Йовчева; Милка Николова Кърпачева; Денчо Иванов Денев; Захари Велчев Даскалов; Петя Стойкова Александрова; Севинч Ремзи Хамза; Соня Пламенова Тодорова; Десислава Атанасова Кънева; Даниела Иванова Митева.

**Решението е прието.**

Преминава се към точка втора от дневния ред:

Проект на решение за регистрация на застъпници на кандидатска листа на ПП „Движение за права и свободи” в изборите за народни представители на 4 април 2021 г.

**Р Е Ш Е Н И Е**

**№ 112 - НС**

гр.Стара Загора, 18.03.2021 г.

ОТНОСНО: Регистрация на застъпници на кандидатска листа на ПП „Движение за права и свободи” в изборите за народни представители на 4 април 2021 г.

Постъпило е заявление за регистрация на 39 /тридесет и девет/бр. застъпници на кандидатска листа на ПП „Движение за права и свободи” в изборите за народни представители на 4 април 2021 г. за област Стара Загора. (Приложение №40-НС). Към заявлението са приложени Декларации от всяко едно от лицата, заявени за регистрация като застъпници съгласно Приложение №42-НС, както и списък на хартиен и технически носител, съдържащ имената и ЕГН на заявените застъпници.

На основание на чл. 70, ал. 4, чл. 72, ал. 1 т. 15, във връзка с чл. 117, ал. 1, 3 и 4 и чл. 118, ал. 2 от ИК, РИК Стара Загора

**Р Е Ш И:**

Регистрира 39 /тридесет и девет/ бр. застъпници на кандидатска листа на ПП „Движение за права и свободи” в изборите за народни представители на 4 април 2021 г. за област Стара Загора.

На регистрираните застъпници да се издадат удостоверения.

Настоящото решение е обявено по реда на чл. 72, ал. 2 от Изборния кодекс и същото може да се обжалва в тридневен срок от обявяването му пред ЦИК.

Възражения-няма.

„За” гласуват: Теодора Иванова Крумова; Кристина Петрова Хонгова; Велина Димитрова Атанасова; Междну Бехчет Халид; Димо Пенев Димитров; Тонка Иванова Тачева; Надя Петрова Ралчева; Боряна Костова Карамихова-Желева; Нина Цветкова Савова-Кършакова; Златина Минчева Йовчева; Милка Николова Кърпачева; Денчо Иванов Денев; Захари Велчев Даскалов; Петя Стойкова Александрова; Севинч Ремзи Хамза; Соня Пламенова Тодорова; Десислава Атанасова Кънева; Даниела Иванова Митева.

**Решението е прието.**

Преминава се към точка трета от дневния ред:

Проект на решение за замяна на председатели, зам.-председатели, секретари и членове на СИК на територията на Община Гурково.

**Р Е Ш Е Н И Е**

**№ 113 – НС**

гр. Стара Загора, 18.03.2021г.

ОТНОСНО: Преобразуване на СИК по чл.28 от Закон за мерките и действията по време на извънредното положение, обявено с решение на народното събрание от 13 март 2020 г. и за преодоляване на последиците в СИК по чл.90 от Изборния кодекс /ПСИК/ на територията на Община Павел баня, област Стара Загора за изборите за народни представители на 4 април 2021 г.

Постъпило е предложение от Кмета на Община Павел баня за преобразуване на СИК по чл.28 от Закон за мерките и действията по време на извънредното положение, обявено с решение на народното събрание от 13 март 2020 г. и за преодоляване на последиците в СИК по чл.90 от Изборния кодекс /ПСИК/ на територията на Община Павел баня, област Стара Загора за изборите за народни представители на 4 април 2021 г.

На основание на чл. 70, ал. 4, чл. 72, ал.1, т.4, във връзка с чл. 91, ал.11  от ИК и Решение № 2062 - НС от 16 февруари 2021г. на ЦИК, Решение № 13 - НС от 17.02.2021г. на РИК Стара Загора, Решение № 26 - НС от 21.02.2021г. на РИК Стара Загора и Решение 043-НС от 27.02.2021г. на РИК Стара Загора, РИК Стара Загора

**Р Е Ш И :**

ПРЕОБРАЗУВА СИК №23 на територията на Община Павел баня, област Стара Загора за изборите за народни представители на 4 април 2021 г., образувана като СИК по чл.28 от Закон за мерките и действията по време на извънредното положение, обявено с решение на народното събрание от 13 март 2020 г. и за преодоляване на последиците в СИК по чл.90 от Изборния кодекс /ПСИК/ съгласно предложението на Кмета на Община Павел баня.

Настоящото решение е обявено по реда на чл. 72, ал.2 от ИК и същото може да се обжалва в тридневен срок от обявяването му пред ЦИК.

Възражения-няма.

„За” гласуват: Теодора Иванова Крумова; Кристина Петрова Хонгова; Велина Димитрова Атанасова; Междну Бехчет Халид; Димо Пенев Димитров; Тонка Иванова Тачева; Надя Петрова Ралчева; Боряна Костова Карамихова-Желева; Нина Цветкова Савова-Кършакова; Златина Минчева Йовчева; Милка Николова Кърпачева; Денчо Иванов Денев; Захари Велчев Даскалов; Петя Стойкова Александрова; Севинч Ремзи Хамза; Соня Пламенова Тодорова; Десислава Атанасова Кънева; Даниела Иванова Митева.

**Решението е прието.**

Преминава се към точка четвърта от дневния ред:

Разглеждане на жалби и сигнали.

1.ОТНОСНО: Жалба вх.№150/18.03.2021г., допълнена с Молба вх.№150#/18.03.2021г. от Румяна Друмева, в качеството на пълномощник (пълномощно №ПНС-113-7/16.02.2021 г.) на г-жа Корнелия Нинова – Председател на НС на БСП и представляваща КП „БСП за България”

Докладва Десислава Кънева – член на комисията по жалби и сигнали.

В РИК – Стара Загора постъпи Жалба с вх. №150/18.03.2021 г. от г-жа Румяна Друмева, в качеството на пълномощник (пълномощно №ПНС-113-7/16.02.2021 г.) на г-жа Корнелия Нинова – Председател на НС на БСП и представляваща КП „БСП за България”. Чрез същата се сигнализира за нерегламентирана предизборна агитация на ПП ГЕРБ в Технически колеж – Казанлък, звено на Технически университет – гр. София. Приложена е разпечатка от интернет страницата www.kazanlak.com и статия в същата със заглавие „Кандидатите за народни представители от ГЕРБ посетиха Технически колеж – Казанлък”, като твърдението е за нарушение на разпоредбата на чл. 182, ал. 1 от Изборния кодекс: „Не се допуска предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала”.

Комисията по жалбата обсъдихме изложените аргументи в жалбата и не постигнахме единодушно решение. Аз ще изложа моите доводи и предложение за решение, а след това и колегите от комисията.

Според мен в жалбата са смесени две неща. Едното е посещението в Технически колеж- Казанлък от кандидати за народни представители и другото е една публикация на интернет страницата на Kazanlak.com. Става въпрос за две деяния.

Първото е посещение в Техническия колеж, където би могло да е извършено нарушение, но за мен такова няма, тъй като в публикацията се цитира едно посещение на кандидати за народни представители. В цитираните изявления на самите кандидати няма политическа агитация.

Второто, ако се твърди, че в самата публикация в сайта е извършено нарушение, това е друго деяние, но аз пак не намирам, че имаме нарушение, тъй като това е една препратка към някаква среща, която се е случила. В този смисъл, ако нарушението е агитация в държавно или общинско учебно заведение, то може да е нарушение, но то пък не е доказано, а самата публикация в сайт не е нарушение. Тази жалба не би могла да бъде уважена, тъй като не е налице цитираното нарушение. Проект за решението е да се отхвърли жалбата като неоснователна.

Димо Димитров: Ще допълня изразеното от г-жа Кънева. От приложената разпечатка и снимки не е видно да е извършена предизборна агитация от представителите на ПП ГЕРБ. Не се цитират изказвания, които да се приемат за предизборна агитация, като не може да се установи безспорно от кого са изказванията и дали са извършени в самия колеж. При извършена проверка, около 10.30 часа, не можахме да открием статията в самия сайт и да проверим точно как са нещата. Позоваваме се само на разпечатката към жалбата. Затова подкрепям проекта на решение, предложен от колегата Кънева да отхвърлим жалбата като неоснователна поради липса на достатъчно данни за извършено нарушение. Предлагам да укажем на политическите партии и коалиции и на медиите, да се въздържат от действия, чрез които се нарушават разпоредбите на Изборния кодекс, уреждащи предизборната агитация и, че при установяване на такива действия, РИК – Стара Загора ще предприеме необходимите действия по установяване и санкциониране на нарушителите.

Златина Йовчева: Колеги, както разбрахте, аз съм на различно мнение. За мен конкретната статия категорично представлява агитационен материал. Отговаря на всички изисквания за такъв – подписан е, ако може да се каже. Имаме една статия под която е изписано ГЕРБ 28, от което може да предположим, че това е този който е поръчал статията. От долу е изписано, че „Купуването и продаването на гласове е престъпление“, т.е. приемам, че тази статия, публикувана в Kazanlak.com представлява категорично агитационен материал. На страницата на сайта е видно, че има сключен договор с политическата партия, т.е. на основание договорни отношения е публикувана статията, като няма изписване дали е платена или безплатна. Съгласно ИК и Решение №2064-НС от 16.02.2021г. на ЦИК – „Предизборна агитация“ е призив за подкрепа или за неподкрепа на кандидат, партия, коалиция или инициативен комитет при участие в изборите за народни представители на 4 април 2021 г. и „Медийна услуга“ е създаването и разпространението на информация и съдържание, предназначени за значителна част от аудиторията и с ясно въздействие върху нея, независимо от средствата и технологията, използвани за предаването им.

Аз приемам, че тази статия представлява агитационен материал, т.е. представлява предизборна агитация, и в този смисъл е налице нарушение на чл.182, ал.1 ИК. Предложението ми за решение е да бъде уважена жалбата, подадена от г-жа Румяна Друмева, в качеството на пълномощник (пълномощно №ПНС-113-7/16.02.2021 г.) на г-жа Корнелия Нинова – Председател на НС на БСП и представляваща КП „БСП за България”.

Десислава Кънева: Съгласна съм, че самата статия е агитационен материал, но не виждам къде е нарушението в нея, тъй като сме в предизборна кампания и се отразява посещението на кандидати от политическа партия. Това не е нарушението, посочено в жалбата. В жалбата се казва, че нарушението е агитиране в учебно заведение. Това са различни деяния. Кое е нарушението – агитационния материал или посещението в техническия колеж. За мен няма установено такова деяние, което се твърди в жалбата.

Велина Атанасова: За мен това категорично е агитационен материал. Нарушението, което се забелязва от прочита на статията е чл.183, ал.2 от ИК, във вр. т.17 и 18 от Решение №2064-НС от 16.02.2021г. на ЦИК, в което са определени условията за извършване на предизборна кампания. Всеки агитационен материал следва да съдържа информация, че „Купуването и продаването на гласове е престъпление“, като тази информацията следва да заема не по-малко от 10 на сто от лицевата площ на агитационния материал и да е разположена в обособено поле . В този материал това безспорно фигурира като текст, но не са спазени законовите изисквания, т.е. това е нарушението на агитационния материал и независимо, че не е посочено като правно основание в жалбата, то ние като комисия може да приемем, че има нарушение на изборните правила. Отделно не е спазено изискването под статията да е изписано от името на кой се издава. Има някаква индикация, тъй като под статията е изписано името на политическа партия, като може да се приеме за нейното авторство. Не е отразено дали агитационния материал е платен или не. Не мога да се съглася с колегата Димитров, че след като материала е свален, то вече не е налице нарушение. Към жалбата е приложена разпечатка от материала и е видно, че в някакъв времеви период до свалянето е бил достъпен, т.е. това нарушение е извършено и следва да го санкционираме. Предвид това считам, че следва да уважим жалбата и да санкционираме нарушителя, т.е. политическата партия, която е посочена като единствен автор под статията.

Теодора Крумова: А как може да сме сигурни кой е поръчал материала?

Велина Атанасова: Може да изискаме допълнителна официална информация от сайта по какъв начин е публикуван материала и евентуално да отложим произнасянето на нашето решение.

Теодора Крумова: Не можем да изкажем основателно предположение за това кой поръчва даден материал, при условие, че липсва изричен запис за авторството. Още повече, че в конкретния случай статията вече е свалена.

Размяна на реплики от членовете на РИК.

Петя Александрова: Мисля, че Вие зададохте най-важния въпрос. Комисията по жалбите направи ли проверка и говорихте ли със собственика на сайта?

Димо Димитров: Комисията не е разследващ орган и се произнася по представените доказателства.

Размяна на реплики от членовете на РИК по отношение на съществуването на статията, основанието й за публикуване и договорните отношения с медиите.

Надя Ралчева: Колеги, считам че се отдалечихме от предмета на жалбата. От нас се иска да се произнесем по това има ли извършено нарушение на чл.182 , ал. 1 ИЗ, а именно: извършена ли е предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала. В настоящия случай нямаме сигнал, че агитационния материал нарушава правилата за предизборна агитация, а че в Техническия колеж е извършена нерегламентирана предизборна агитация, за което аз не виждам представени доказателства. От снимковия материал е видно, че никой не носи агитационни материали, не агитира за конкретна политическа сила, т.е. жалбата е неоснователна и в този смисъл трябва да се произнесем.

Милка Кърпачева: Считам, че жалбата е основателна и е налице предизборна агитация. Имаме явно отразени факти, които сочат на предизборна агитация. Започва още от заглавието, където е отразено, че присъстващите хора са кандидати за народни представители и след имената им е изписан номера на ПП ГЕРБ. Няма съмнение, че материалът е публикуван от ПП ГЕРБ, т.е. тя е била там за да внушава, че нейните представители са съдействали за просперитета на Техническия колеж. Именно за това не е заявен явен призив, както са разпоредбите на Решение №2064-НС от 16.02.2021г. на ЦИК и ИК, но предизборната агитация може да бъде и завоалирана, и това сочи към адресатите едно явно внушение да се гласува за кандидатите на ПП ГЕРБ. Считам, че е извършена предизборна агитация и жалбата следва да бъде уважена.

Надя Ралчева: Никъде няма видео материал, от който да се установи, че посочените лица са извършвали предизборна агитация в този момент на това място, защото това е нарушението на чл.182, ал.1 от ИК. Статията е журналистическо представяне на събитията.

Велина Атанасова: Не говорим за агитация от страна на кандидатите, а по принцип за агитация в държавно учебно заведение, което се доказва от статията. Министъра на образованието е бил придружаван от други двама кандидати за народни представители, което очевидно е част от предизборната им кампания.

Размяна на реплики от членовете на РИК по отношение на изписването на номера на ПП ГЕРБ след иманата на кандидатите и под статиата.

Боряна Карамихова: Искам да попитам, къде е забранено кандидати да посещават, без да извършват агитация.

Захари Даскалов: С комплименти към колегите юристи в комисията, но искам да прекратим дебата. Аз съм човек страничен - техническо лице, и за мен е ясно, ясно е и за всички членове на комисията, че жалбата е уместна.

Теодора Крумова: Колега, моля да не изказвате становище от името на останалите членове от комисията. Това е ваше становище.

Захари Даскалов: Аз казвам това, което съм разбрал. Половината комисия не е виждала сайта. Аз съм го виждал и съм си направил извадки, но не съм обърнал внимание, тъй като съм го приел за нормална агитация от определена политическа сила. В иска ясно е казано – санкции. Проблемът е, че юристите не могат да се разберат кого да санкционират – политическата сила, която е направила деянието, наречено агитация, или журналистическия сайт, който няма работа там, ако има свободно посещение на обекта. Ако е поканен да отрази посещението, по договор винаги ще се провери и ще бъде направено това разследване. Ако комисията откаже да се направи разследване като отхвърли жалбата, ще направим голяма грешка, защото ще има голям скандал. Друг е моментът, че това, което е снето от сайта, е станало минути след постъпване на жалбата. И ако ние не направим някакво разследване, не сме никакъв РИК. За мен всичко е ясно. Друг е въпросът, защо тези тримата господа са на едно място Министъра на образованието и Роман Желев, който няма нищо общо с образованието, и Илияна Жекова, която се занимава с „Бюрото по труда“. Имаме право на две решения: Ако отхвърлим жалбата по несъстоятелност, поне трябва да направим разследване.

Теодора Крумова: Колега, да разбирам ли че имате трети проект за решение.

Захари Даскалов: Не. Аз бих подкрепил жалбата с иск, ваш е проблемът да видим към кого – партията ГЕРБ или сайта да се предяви този иск. Според мен искът е и към партията и към сайта.

Димо Димитров: РИК не следва да се занимава и да се интересува решенията им какъв скандал ще предизвикат. Членовете на РИК приемат решения съобразно вътрешното си убеждение. Предлагам да прекратим дебатите и да преминем към гласуване на предложенията.

Захари Даскалов: Каквото и решение да се вземе, темата няма да бъде приключила.

Размяна на реплики от членовете на РИК по отношение на последиците от решенията и призив за прекратяване на дебатите и пристъпване към вземане на решение.

Захари Даскалов: Извинявайте! Стоя тук три седмици и гласувам като „поп“, извинявам се, защото считам всичко за перфектно отработено. Сега един казус се появява малко по-особен и искате пак да гласувам като „поп“ . Искам само тази комисия РИК достойно да си свърши работата.

Размяна на реплики от членовете на РИК по отношение на работата на РИК по постъпващите жалби и сигнали.

Теодора Крумова: Колеги, преминаваме към режим на гласуване по предложенията в реда на тяхното постъпване.

Проект на решение:

ОТХВЪРЛЯ като неоснователна Жалба с вх. №150/18.03.2021 г., допълнена с Молба вх.№150#/18.03.2021г., подадена от Румяна Друмева, в качеството на пълномощник на КП „БСП за България”, поради липса на данни, установяващи нарушаване разпоредбите на Изборния кодекс.

Указва на политическите партии и коалиции и на медиите, да се въздържат от действия, чрез които се нарушават разпоредбите на Изборния кодекс, уреждащи предизборната агитация. При установяване на такива действия, РИК – Стара Загора ще предприеме необходимите действия по установяване и санкциониране на нарушителите.

„За” гласуват: Теодора Иванова Крумова; Кристина Петрова Хонгова; Междну Бехчет Халид; Димо Пенев Димитров; Тонка Иванова Тачева; Надя Петрова Ралчева; Боряна Костова Карамихова-Желева; Нина Цветкова Савова-Кършакова; Севинч Ремзи Хамза; Соня Пламенова Тодорова; Десислава Атанасова Кънева; Даниела Иванова Митева.

„Против“ гласуват: Велина Димитрова Атанасова; Златина Минчева Йовчева; Милка Николова Кърпачева; Денчо Иванов Денев; Захари Велчев Даскалов; Петя Стойкова Александрова;

Проект на решение:

УВАЖАВА като основателна Жалба с вх. №150/18.03.2021 г., допълнена с Молба вх.№150#/18.03.2021г., подадена от Румяна Друмева, в качеството на пълномощник на КП „БСП за България”, поради нарушаване разпоредбите на Изборния кодекс относно равилата за предизборна агитация.

„За“ гласуват: Велина Димитрова Атанасова; Златина Минчева Йовчева; Милка Николова Кърпачева; Денчо Иванов Денев; Захари Велчев Даскалов; Петя Стойкова Александрова;

„Против” гласуват: Теодора Иванова Крумова; Кристина Петрова Хонгова; Междну Бехчет Халид; Димо Пенев Димитров; Тонка Иванова Тачева; Надя Петрова Ралчева; Боряна Костова Карамихова-Желева; Нина Цветкова Савова-Кършакова; Севинч Ремзи Хамза; Соня Пламенова Тодорова; Десислава Атанасова Кънева; Даниела Иванова Митева.

След проведеното явно поименно гласуване с 12 гласа „За“ и 6 гласа „Против“, РИК Стара Загора взе следното

**Р Е Ш Е Н И Е**

**№ 114 – НС**

гр. Стара Загора, 18.03.2021г.

ОТНОСНО: Жалба вх.№150/18.03.2021г., допълнена с Молба вх.№150#/18.03.2021г. от Румяна Друмева, в качеството на пълномощник (пълномощно №ПНС-113-7/16.02.2021 г.) на г-жа Корнелия Нинова – Председател на НС на БСП и представляваща КП „БСП за България”

В РИК – Стара Загора постъпи Жалба с вх. №150/18.03.2021 г. от г-жа Румяна Друмева, в качеството на пълномощник (пълномощно №ПНС-113-7/16.02.2021 г.) на г-жа Корнелия Нинова – Председател на НС на БСП и представляваща КП „БСП за България”. Чрез същата се сигнализира за нерегламентирана предизборна агитация на ПП ГЕРБ в Технически колеж – Казанлък, звено на Технически университет – гр. София. Приложена е разпечатка от интернет страницата www.kazanlak.com и статия в същата със заглавие „Кандидатите за народни представители от ГЕРБ посетиха Технически колеж – Казанлък”.

Съгласно разпоредбата на чл. 182, ал. 1 от Изборния кодекс: „Не се допуска предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала”.

От приложените към жалбата снимки и разпечатка не е видно извършването на действия по предизборна агитация от посочените в същата представители на ПП ГЕРБ. В статията не се цитират изказвания на участващите в посещението в Колежа, от които може да се приеме, че посещението е с цел предизборна агитация.

Към момента на извършване на проверка (10,30 часа на 18.03.2021 г.), на посочения в жалбата интернет адрес РИК – Стара Загора установи, че посочената статия не съществува.

С оглед обстоятелството, че при разглеждането на постъпилата жалба от г-жа Румяна Друмева, не са констатирани действия по нарушаване правилата, установени от Изборния кодекс, за извършване на предизборна агитация от ПП ГЕРБ, на основание чл. 72, ал. 1, т. 17 и Глава 12, Раздел II и III от Изборния кодекс, РИК – Стара Загора

Р Е Ш И:

ОТХВЪРЛЯ като неоснователна Жалба с вх. №150/18.03.2021 г., допълнена с Молба вх.№150#/18.03.2021г., подадена от Румяна Друмева, в качеството на пълномощник на КП „БСП за България”, поради липса на данни, установяващи нарушаване разпоредбите на Изборния кодекс.

Указва на политическите партии и коалиции и на медиите, да се въздържат от действия, чрез които се нарушават разпоредбите на Изборния кодекс, уреждащи предизборната агитация. При установяване на такива действия, РИК – Стара Загора ще предприеме необходимите действия по установяване и санкциониране на нарушителите.

Настоящото решение е обявено по реда на чл. 72, ал. 2 от Изборния кодекс и същото може да се обжалва в тридневен срок от обявяването му пред ЦИК.

2. ОТНОСНО: Сигнал, подаден от СЕМ за нарушаване на реда за провеждане на предизборната кампания.

Докладва Теодора Крумова - председател

В РИК – Стара Загора постъпи Сигнал с вх. №НС-20-64/15.03.2021г. на ЦИК, препратен по компетентност на РИК Стара Загора /вх.№153/18.03.2021г./, подаден от СЕМ във връзка с излъчване на платено отразяване на предизборната кампания на ПП“РЕПУБЛИКАНЦИ ЗА БЪЛГАРИЯ“ в програма РАДИО СТАРА ЗАГОРА на 12.03.2021г. от 08:06:16ч. до 08:06:56 ч. – нарушение на реда за провеждане на предизборната кампания. Считам, че сигналът е подаден след изтичане на срока на чл.200 от ИК. Предвид което предлагам следния проект на решение по цитирания сигнал:

**Р Е Ш Е Н И Е**

**№ 115 – НС**

гр. Стара Загора, 18.03.2021г.

ОТНОСНО: Сигнал, подаден от СЕМ за нарушаване на реда за провеждане на предизборната кампания.

В РИК – Стара Загора постъпи Сигнал с вх. №НС-20-64/15.03.2021г. на ЦИК, препратен по компетентност на РИК Стара Загора /вх.№153/18.03.2021г./, подаден от СЕМ във връзка с излъчване на платено отразяване на предизборната кампания на ПП“РЕПУБЛИКАНЦИ ЗА БЪЛГАРИЯ“ в програма РАДИО СТАРА ЗАГОРА на 12.03.2021г. от 08:06:16ч. до 08:06:56 ч. – нарушение на реда за провеждане на предизборната кампания.

След разглеждането на сигнала и вземайки предвид, че излъчването на платения агитационен материал е излъчен еднократно от доставчика на медийната услуга в посочения часови диапазон на 12.03.2021г., а сигналът е постъпил в ЦИК на 15.03.2021г. и по аналогия на чл.200 от Изборния кодекс, РИК приема, че е изтекъл 24 – часовия срок за подаване на жалба/сигнал.

Предвид на горното и на основание чл. 72, ал. 1, т. 17 и чл.200, ал.1 от Изборния кодекс, РИК Стара Загора

Р Е Ш И:

ОСТАВЯ БЕЗ РАЗГЛЕЖДАНЕ Сигнал с вх. №НС-20-64/15.03.2021г. на ЦИК, препратен по компетентност на РИК Стара Загора /вх.№153/18.03.2021г./, подаден от СЕМ във връзка с нарушение на реда за провеждане на предизборната кампания.

Настоящото решение е обявено по реда на чл. 72, ал. 2 от Изборния кодекс и същото може да се обжалва в тридневен срок от обявяването му пред ЦИК.

Възражения-няма.

„За” гласуват: Теодора Иванова Крумова; Кристина Петрова Хонгова; Велина Димитрова Атанасова; Междну Бехчет Халид; Димо Пенев Димитров; Тонка Иванова Тачева; Надя Петрова Ралчева; Боряна Костова Карамихова-Желева; Нина Цветкова Савова-Кършакова; Златина Минчева Йовчева; Милка Николова Кърпачева; Денчо Иванов Денев; Захари Велчев Даскалов; Петя Стойкова Александрова; Севинч Ремзи Хамза; Соня Пламенова Тодорова; Десислава Атанасова Кънева; Даниела Иванова Митева.

**Решението е прието.**

Преминава се към точка „Разни“ от дневния ред:

Председателят Теодора Крумова: „Колеги, преминаваме към точка „Разни“. Има ли предложения и въпроси, които искате да разгледаме?“

Не постъпиха предложения и въпроси.

Поради изчерпване на дневния ред заседанието бе закрито.

ПРЕДСЕДАТЕЛ:

/Теодора Крумова/

СЕКРЕТАР:

/Междну Халид/